**Előterjesztés**

**Körmend város Önkormányzata Képviselő-testülete 2017. május 24.-i ülésére**

**Tárgy:** 2017. évi költségvetési rendelet módosítása

*Tisztelt képviselő-testület!*

Az önkormányzat 2017. évi költségvetése módosítására első alkalommal kerül sor az alábbiak szerint.

1. A központi költségvetésből az illetményekkel kapcsolatosan a következő támogatások érkeztek:
* Összevont szociális ágazati pótlék: 10.095.610Ft
* Bölcsődei pótlék: 1.534.974Ft
* Kulturális pótlék: 1.876.986eFt

 A kulturális pótlék a Körmendi Kulturális Központ, Múzeum, Könyvtár személyi juttatás előirányzatát növeli 1.876.986Ft összegben.

 A Körmend és Kistérsége Önkormányzati Társulás részére átadott működési támogatás előirányzata az összevont ágazati pótlék összegével 9.670.832Ft-al, a Körmend és Mikrotérsége Köznevelési Intézményfenntartó Társulás részére átadott működési támogatás előirányzata a bölcsődei pótlék összegével 1.534.974Ft-al és az összevont ágazati pótlék összegével 424.778Ft-al nő.

* A szociális foglakoztatáshoz kapott támogatás az első negyedévben 11.885.400Ft, amely a Körmend és Kistérsége Önkormányzati Társulás részére kerül átadásra, tekintettel arra, hogy a Társulás által fenntartott intézmény látja el a feladatot. Az önkormányzat központi támogatás előirányzata, valamint a működési célú támogatás államháztartáson belülre előirányzata 11.885.400Ft-al nő.
* Az óvodai feladatok ellátására az óvodapedagógusok minősítéséből adódó többlet kiadásokra 10.601.400Ft támogatást kapott az önkormányzat éves szinten, amellyel a központi támogatás előirányzata az önkormányzat esetében nő. Az óvodákat fenntartó társulás részére átadásra kerül 4.350.000Ft, a működési kiadásokra – különösen az előmeneteli rendszerből adódó személyi juttatásokra és járulékaira, a logopédiai feladatokra, és közüzemi kiadásokra, amely növeli az államháztartáson belülre átadott támogatás előirányzatát. Az önkormányzat működési hiány előirányzata 3.251.000Ft-al csökken, 3.000.400Ft-al pedig az önkormányzat működési tartalék előirányzata nő.
* A közfoglalkoztatási feladatra 4.004.326Ft-ot kapott Körmend Város Gondnoksága, amely összeggel nő az intézmény működési célú támogatás előirányzata, a személyi juttatás előirányzata 3.566.683Ft-al, a munkaadót terhelő járulékok előirányzata 437.643Ft-al nő.
* Egyszerűsített foglalkoztatási feladatra az önkormányzat alapítványtól 1.300.000Ft-ot kapott, ezen összeggel nő a működési célú átvett pénzeszköz előirányzata az önkormányzatnál, amelyből a Körmend Város Gondnoksága személyi juttatás előirányzata 1.100.000Ft-al, a munkaadót terhelő járulékok előirányzata 200.000Ft-al nő.
1. A felhalmozási hiány csökkentése szükséges 41. 943.990 Ft. összegben annak érdekében, hogy az önkormányzatnak ne kelljen éven átnyúló, felhalmozási célú hitelt felvenni, ami kormányengedélyhez kötött. A rendeletben az ehhez szükséges módosításokat átvezettük.
2. Az önkormányzat által beadott pályázatok közül a TOP-os pályázatok esetében eredményt hirdettek. 7 TOP-os pályázat nyertese Körmend városa. A támogatás mértéke minden esetben 100%-os. A költségvetési rendelet az alábbiak szerint kerül módosításra: előzetesen a felhasználásnak megfelelően történik a bevételi előirányzat módosítása.

 Bevétel Kiadás

 Felhalmozás Működés felhalmozási szem jell. dologi

 Ft Ft Ft Ft Ft

Zöldterület rehabilitáció 261.115.000 23.885.000 261.115.000 4.200.000 19.685.000

Turisztikai fejlesztés R. 157.748.077 32.424.000 157.748.077 5.500.000 26.924.000

Helyi vásár és piac lét. 118.493.540 14.120.400 118.493.540 3.300.000 10.820.400

BCM Óvoda fejlesztése 99.130.242 6.322.700 99.130.242 2.500.000 3.822.700

Kerékpárosbarát fejlesztés 234.147.000 21.813.000 234.147.000 6.200.000 15.613.000

Iparterület infrastruktúra 305.742.340 10.960.100 305.742.340 10.960.100

Keleti városrész csapadék 189.611.000 9.118.600 189.611.000 9.118.600

**Összesen. 1.365.987.199 118.643.800 1.365.987.199 21.700.000 96.943.800**

Az önkormányzatnál a felhalmozási célú támogatás előirányzata 1.365.987.199Ft-al, a működési célú támogatás előirányzata 118.643.000Ft-al nő. A felhalmozási kiadás előirányzata összességében 1.365.987.199Ft-al nő a fenti részletezettséggel, a személyi jellegű kiadás előirányzata 21.700.000Ft-al, a dologi kiadás előirányzata 96.943.800Ft-al az önkormányzat költségvetésében.

1. A szennyvízhasználati díj terhére megvalósuló feladatok a következők, amellyel a felhalmozási kiadás előirányzata nő az önkormányzat esetében:
* Teleki u. szennyvízhálózat kiépítése, tervezés, kivitelezés 61.000.000Ft
* Szennyvíztisztító-telep talajvizsgálat, tervezés előtt 244.094Ft
* Körmend VI átemelő rekonstrukció 2.500.000Ft,
* Szennyvíztisztító-telepen rotor csere 12.017.390Ft.
* Mechanikai előtisztító tervezése, kivitelezése 26.900.000Ft
* Olcsai udvar szennyvízelvezetés tervezés, kiépítése 9.500.000Ft
* A 2016. évi felhalmozási célú maradványból adódóan a felhalmozási célú maradvány előirányzata 48.451.067Ft-al nő, a kötött felhalmozási tartalék előirányzata 62.603.417Ft-al csökken.
* Áfa visszatérülés összege 1.107.000Ft, amellyel a működési bevétel előirányzata nő az önkormányzat esetében, és fedezete az előző kiadásoknak.
1. A 2016. évi maradványokkal módosítani kell a 2017. évi költségvetést, amely összegek a következők az egyes intézmények esetében:
* Körmend város önkormányzata felhalmozási célú maradványa – különbözet - 139.241.416Ft, amely növeli a felhalmozási maradvány előirányzatát, kiadási oldalon a színház belső rekonstrukció előirányzata 51.060.257Ft-al, a feladattal terhelt felhalmozási tartalék előirányzata 88.181.159Ft-al nő. A működési maradvány előirányzata 102.882.766Ft, amellyel nő a működési maradvány előirányzata, a működési finanszírozási bevétel - hiány - előirányzata csökken 25.000.000Ft-al. Az önkormányzat munkaadót terhelő járuléka 8.100.000Ft-al, a központi költségvetés felé az előző évi elszámolás alapján visszafizetendő támogatás 4.973.889Ft, a központi támogatás megelőlegezése miatti visszafizetési kötelezettség 18.874.405Ft, amely összegekkel nő az elvonások, befizetések előirányzata. A szabad tartalék előirányzata 9.900.000Ft-al, a feladattal terhelt – kötött - működési tartalék előirányzata 36.034.472Ft-al nő.
* A Körmendi Közös Önkormányzati Hivatal működési célú maradvány előirányzata 1.610.470Ft-al, a felhalmozási célú maradvány előirányzata 1.100.000Ft-al, az informatikai, irodai, kis értékű eszközök beszerzése előirányzata 1.100.000Ft-al, a személyi juttatás előirányzata 1.268.000Ft-al, a munkaadót terhelő járulékok előirányzata 342.470Ft-al nő.
* A Körmendi Kulturális Központ működési maradványa 2.368.720Ft, amelyből a közművelődési terület maradványa 850.300Ft, a könyvtári szakterület maradványa 1.254.300Ft, a múzeumi szakterület maradványa 264.120Ft, amely összegekkel nő bevételi oldalon a működési maradvány előirányzata, kiadási oldalon pedig a dologi kiadás előirányzata.
1. Az intézmények költségvetésében – az első négy hónap adatai alapján - szükségessé vált előirányzat módosítások a következők:
* Körmend Város Gondnoksága gépjármű értékesítésből származó bevétele 312.500Ft-al növeli a felhalmozási bevétel előirányzatát. A dologi kiadás előirányzata csökken 1.651.000Ft-al, a felhalmozási kiadás – tárgyi eszköz beszerzések előirányzata 246.063Ft-al, és 1.300.000Ft-al, az ÁFA kiadás előirányzata 417.437Ft-al nő. A lakásokba tervezett kis értékű eszközök beszerzésének a fedezete a dologi kiadások között került megtervezésre.
* Az önkormányzat esetében a helyi közlekedés működtetéséhez tervezett hozzájárulás összege 6.000.000Ft, viszont az ÉNYKK Zrt. beszámolója szerint 6.579.184Ft-ot kell biztosítani a feladatra a 2016. évi elszámolás alapján. A különbözet 579.184Ft: nő a működési célú átadott pénzeszköz előirányzata, és csökken a szabad működési tartalék előirányzata az önkormányzat esetében.
* A BÖK Nonprofit Kft részére a számviteli feladatok ellátása céljából biztosítani kell forrást 400.000Ft összegben: az önkormányzat esetében nő a működési célú átadott pénzrszköz előirányzata, és csökken a szabad működési tartalék előirányzata.
* A múzeumi bútorok elkészítéséhez 3.556.000Ft biztosítása szükséges, illetve kis értékű eszközök beszerzésére: közművelődési feladatnál 250.000Ft, könyvtári feladatnál 200.000Ft, múzeumi feladatnál 50.000Ft. A feladattal terhelt felhalmozási maradvány előirányzata csökken, a Körmendi Kulturális Központ egyes szakterületeinek beruházási kiadás előirányzata az előző összegekkel nő.
* A védőnői épület külső szigetelésére a fedezet a Körmend Város Gondnoksága költségvetésében került tervezésre. A kivitelezés az önkormányzat megbízásából történik, ennek következtében a felújítás előirányzata csökken az intézmény esetében 3.500.000Ft-al, és az önkormányzatnál a felújítás előirányzata ezen a feladaton nő 3.500.000Ft-al.
* Egyes kulturális feladatok támogatása az önkormányzatnál tervezett polgármesteri keretből történik, amelyeket az intézmény kulturális szakterülete bonyolít le. Az önkormányzat dologi kiadás előirányzata 200.000Ft-al csökken, a kulturális szakterület dologi kiadás előirányzata ezen összeggel nő.
1. A képviselő-testületi határozatokból adódó módosítások a következők:
* 3/2017. számú határozat alapján bruttó 777.800Ft önerő biztosítása történt a veszélyeztetett épületek állagmegóvása – NKA - pályázathoz: a felújítás előirányzata ezen összeggel nő az önkormányzat esetében, a pályázati felhalmozási tartalék előirányzata csökken.
* 30/2017. számú határozat alapján szolgalmi jog megváltás történt 206.666Ft összegben, amely növeli az önkormányzat beruházási előirányzatát, a felhalmozási tartalék előirányzata csökken.
* Vadászlak pályázathoz pótlólagosan bruttó 995.600Ft önerő biztosítása történt a 39/2017. számú határozat alapján, amely összeggel nő az önkormányzat beruházási kiadás előirányzata, és csökken a felhalmozási tartalék előirányzata.
* A 33/2017. számú határozat EFOP pályázathoz 800.000Ft önerőt biztosított, amellyel nő az önkormányzat dologi kiadás előirányzata, és csökken a működési tartalék előirányzata.

Kérem a Tisztelt Képviselő-testületet, az előterjesztést tárgyalja meg és a mellékelt rendelet-tervezetet fogadja el.

Körmend, 2017. május 15.

 Bebes István

 polgármester